Yayan Ruhian

**Yayan Ruhian** (weton 19 Oktober 1968) nyaéta saurang ahli seni bela diri Indonesia jeung béntang filem nu kawentar jadi pameran pangrojong dina filem-filem Gareth Evans, *The Raid* (2011) salaku Mad Dog, *The Raid 2* (2014) salaku Prakoso, *Star Wars: The Force Awakens* (2015) salaku Tasu Leech, jeung *Beyond Skyline* (2017) salaku kapala pulisi.

## Kahirupan jeung Karir 
Yayan Ruhian lahir di Tasikmalaya, Jawa Barat, Indonesia dina tanggal 19 Oktober 1968, miharep pikeun "nunjukkeun kalalakianna", manéhna mimiti diajar seni béladiri tradisional penca silat, bari bapana ngalatih karaté. Yayan Ruhian guguru di nu éngkéna pijadieun *Pencak Silat Tenaga Dasar*, nu antukna mah jadi palatih jeung wasit - najan ka hareupna manéhna nyadar yén hal éta téh bakal ngabalukarkeun manéhna teu meunang ngiluan pasanggiri. Dina pertengahan 2000 an, Yayan Ruhian geus ngajarkeun penca di nagara-nagara saperti Bélgia, Perancis jeung Walanda, jeung ogé diajar sababaraha téknik béladiri, saperti aikido.

Taun 2008, Yayan Ruhian dipénta ku Gareth Evans pikeun ngabantuan dina koréografi filmna, *Merantau*. Manéhna gé diaudisi pikeun peran Eric, ka hareupna nyatakeun yén manéhna teu paduli rék kabawaan atawa heunteu, nu penting mah manéhna bisa digawé sahadé-hadéna. Manéhna hasil meunangkeun peran éta, tur *Merantau* dipedalkeun di taun 2009. Sanggeusna, Yayan kadatangan sababaraha jalma nu hayang dialajar silat, najan loba nu nyarebutna Eric gé. Manohla Dargis ti *The* *New York Times* ngagambarkeun karakter éta téh minangka karakter nu nanjung dina filem, "hiji pidangan waruga nu mingpin".

Sanggeus pamidanganna, rupa Yayan Ruhian jeung éksprési gereget (nu digunakeun ku karakterna) jadi makro gambar nu *memetic* dina intérnét. Dina hiji wawancara taun 2014, Yayan Ruhian nyatakeun yén dirina teu kabeuratan ku lobana *meme* éta, lantaran, individu-individu nu ngirimna tangtuna moal bisa nyieun gambar-gambar éta mun heunteu lalajo filemna.

Pedaran Gareth Evans taun 2014, *The Raid 2*, mintonkeun Yayan Ruhian minangka Prakoso, hiji juru paténi jeung jalma kapercayaan kingpin mafia Bangun (Tio Pakusadéwo). Nyadar yén Yayan Ruhian geus dipikawanoh minangka Mad Dog, Gareth Evans nekenkeun Prakoso salaku hiji karakter anyar: hiji bapa jeung salaki nu gagal, umur 60, nu najan kitu tetep mangrupa pagawé nu satia.

Dina patengahan 2014, dibéwarakeun yén Yayan Ruhian bakal minton dina filem Takashi Miike, *Yakuza Apocalypse: The Great War of the Underworld*, maén bareng Hayato Ichihara. Dina filem ieu, nu ditulis ku Yoshitaka Yamaguchi, hiji anggota Yakuza kajiret dina intrik intérnasional sabada manéhna manggihan yén dununganna téh saurang vampir.

Dina Désémber 2014 diwartakeun Yayan Ruhian bakal maén di sékuél éksyén Indonésia *Comic 8: Casino Kings* sarta bakal ngilu maén di filem éksyén horor Takashi Miike *Yakuza Apocalypse: The Great War of the Underworld.*

Yayan Ruhian maén dina *Star Wars: The Force Awakens* (2015) salaku Tasu Leech, baréng jeung pamaén séjén ti *The Raid* jeung *The Raid 2*, Iko Uwais jeung Cecep Arif Rahman.

Dina taun 2019, Yayan Ruhian maén dina *John Wick: Chapter 3 - Parabellum* minangka Shinobi #2, salah sahiji murid Zero, bareng jeung Cecep Arif Rahman minangka Shinobi #1.

### Kahirupan pribadi 
Yayan Ruhian lancar dina ngomong Sunda, sarta bisa sautak saeutik ngomong bahasa Inggris wangkongan. Nepi ka taun 2017, Yayan Ruhian geus boga tilu anak nu caricing jeung pamajikanna di Tasikmalaya; ku alatan pagawéan, Yayan Ruhian kudu cicing di Jakarta.

## Gaya 
Dina layar, Yayan Ruhian remen merankeun peran-peran antagonis, ngagambarkeun karakter-karakter nu saeutik ngomong tapi boga katahanan, stamina jeung kamampuan gelut nu hadé.

## Filmography 
### Filem 
### Gim Vidio 
## Pangajén jeung nominasi 
## Réferénsi